Árið 2008 fóru áhugasamir velunnarar Tónlistarskóla Húsavíkur að huga að stofnun Hollvinasamtaka skólans . Í apríl 2009 voru svo samtökin stofnuð við hátíðlega athöfn í Húsavíkurkirkju 22. apríl . Þá lágu fyrir samþykktir Hollvinasamtakanna sem finna má hér á síðunni undir liðnum Hollvinasamtök – Lög Hollvina . Félagið skildi heita Heiltónn - hollvinasamtök Tónlistarskóla Húsavíkur . Heimili og varnarþing yrði að Skólagarði 1 , 640 Húsavík . Félagar gætu verið þeir sem samþykkir væru yfirlýstum tilgangi og starfsemi félagsins sem fram koma í samþykktum þess . Aðalfundur ákveddi skilyrði félagsaðildar . Stjórn héldi félagaskrá . Þess væri gætt að félagsmönnum yrði tryggður greiður aðgangur að starfsemi og þjónustu félagsins . Um 100 manns voru skráðir í Heiltón við stofnun . Logo Hollvinasamtaka Heiltóns var hannað og gefið samtökunum af Kolbrúnu Bjarnadóttur frá Ystafelli Fyrsta stjórn félagsins var þannig skipuð Sigrún Jónsdóttir , formaður Sigríður Jónsdóttir , gjaldkeri og varaformaður Erla Sigurðardóttir , meðstjórnandi Halldór Valdimarsson , meðstjórnandi Núverandi stjórn árið 2019 er þannig skipuð Stofnhátíð hollvinasamtaka Tónlistarskóla Húsavíkur - sjá myndir Ásgeir Steingrímsson , trompetleikari Orgelleikari : Judit György Svíta í D-dúr I. kafli eftir G.F. HändelHátíðin sett – Erla SigurðardóttirFlautu duett – Adrienne Davis og Halldóra MagnúsdóttirKynning á stofnun hollvinasamtakanna Halldór ValdimarssonSýn yngri nemenda á TónlistarskólannGítarsamspilÁvarp – Árni SigurbjarnarsonHarmóníkuleikur og samspil undir stjórn Reynis JónassonarÁsta Magnúsdóttir , sópran Undirleikari Aladár RáczÞorvaldur Már Guðmundsson , gítarleikariSýn eldri nemenda á TónlistarskólannFiðlusamspil - Lára Sóley Jóhannsdóttir - Lísa McMaster Undirleikari : Aladár RáczHeiðrun – Halldór ValdimarssonFjöldasöngur : Síldarvalsinn eftir Steingrím SigfússonÁsgeir Steingrímsson , trompetleikari - Orgelleikari : Judit György Trumpet Voluntary eftir J. Clarke Heiðursfélagar HeiltónsÁ stofnhátíð Heiltóns , hollvinasamtaka Tónlistarskóla Húsavíkur síðasta vetrardag 2009 eru gerðir að heiðursfélögum þeir Sigurður Hallmarsson , Benedikt Helgason og Reynir Jónasson með þakklæti fyrir óeigingjarnt starf í þágu tónlistar . Fyrsti almenni félagsfundur var haldinn í Borgarhólsskóla þriðjudaginn 20. október 2009 kl. 17:00 . Kynning á samtökunum og tilgangi þeirra Kosning stjórnar Umræður um vetrarstarfið og verkefni framundan Stuðningur Hollvinasamtaka skólans hefur verið mikil lyftistöng fyrir skólann og hafa þau haft mörg verkefni á sínu borði frá stofnun . Þeir sem vilja vita meira um starfsemi Hollvinasamtakanna er bent á að kynna sér fundargerðir félagsins sem aðgengilegar eru á síðu skólans allt frá upphafi samtakanna . Til gamans setjum við hér samantekt um eitt stærsta verkefni þeirra frá stofnun sem skrifað var um í Skarpi árið 2017 . Ný hljóðfæri ! Síðastliðið haust fór af stað söfnun í sveitarfélaginu Norðurþingi , sem Heiltónn , Hollvinasamtök Tónlistarskóla Húsavíkur stóð fyrir . Fjöldi fyrirtækja gaf fé til kaupa á hljóðfærum fyrir skólann . Vorið 2016 var umræða í stjórn Heiltóns um söfnun fyrir hljóðfærum . Í framhaldinu bauðst Heiltóni að taka þátt í gæslu við hoppukastala á Mærudögum á vegum Bláfjalls ehf og skilaði það góðri innkomu . Bláfjall ehf bætti um betur og færði Heiltóni veglega gjöf haustið 2016 . Er þeim hér með þakkað kærlega fyrir . Stjórnarfólk Heiltóns fór síðan af stað með söfnun hjá fyrirtækjum í Norðurþingi . Mörg fyrirtæki brugðust vel við og skilaði söfnunin um 700 þúsund krónum . Í febrúar síðastliðnum ; á degi tónlistarskólanna fór opinber afhending eftirfarandi hljóðfæra fram : Klassískur gítar , rafmagnsgítar , rafmagnsbassi , magnari , hljóðkerfi og fleira til æfinga og flutnings á tónlist . Öll hljóðfærin og búnaður er vandaður og nýtist skólanum vel . Hljóðkerfið mun einnig nýtast Borgarhólsskóla á Húsavík . Hluti hljóðfæranna fór í starfstöð Tónlistaskólans í Lundi , þar sem þau voru vel þegin og gagnast sérstaklega unglingum . Fram kom í máli skólastjóra tónlistarskólans að hann fagnar þessu framtaki , sem hefði komið að mjög góðum notum og væri lyftistöng fyrir starfið í skólanum . Þessi gjöf var kærkomin innspýting eftir samdráttarskeið undanfarinna ára . Stjórn Heiltóns vill hér með koma á framfæri innilegu þakklæti til þeirra fyrirtækja sem studdu Tónlistarskóla Húsavíkur . Það er gleðilegt að geta stutt menntun barna og unglinga samfélagsins og reyndar allra aldurshópa sem vilja stunda tónlistarnám í héraði .